Storklubbene lider av målskrekk
Begge gigantene har holdt rimelig tett bakover hittil i høst. Men i forrige ligarunde raknet det. Kanskje mest for Liverpool, som bare har maktet to mål hittil. Det ene var et briljant langskudd av Philippe Coutinho i en kamp som så ut til å ebbe ut i 0-0. Det andre var et omdiskutert Christian Benteke-mål mot Bournemouth, hvor nysigneringen var i offside. Her kan du lese våre vurderinger av dagens øvrige oddsobjekter Etter et hederlig 0-0-resultat borte mot Arsenal kom 0-3-hjemmetapet for West Ham sist - der Liverpool begynte å likne litt på det laget som avsluttet vårsesongen med bare én seier på seks matcher. Manchester United avanserte lett i Champions League-playoffen mot Club Brugge. Men i Premier League har Manchester-klubben kun scoret tre ganger på sine fire matcher. Det første var et selvmål av Tottenhams Kyle Walker, det andre var signert unggutten Adnan Januzaj mot Aston Villa - en spiller som nå er på utlån hos Borussia Dortmund. Juan Mata sendte United i føringen borte mot Swansea sist, men det holdt bare ikke inn (1-2-tap). – Det er en stor skuffelse, for vi scoret først og så tapte vi kampen på fem minutter. De endret kampen, og vi klarte ikke å reagere. Vi har ikke lært noe fra forrige sesong, sa Manchester Uniteds Juan Mata i et TV 2-intervju etter kampen. Men hvorfor har disse mega-klubbene har slitt med målproduksjonen i høst? – Jeg tror det er en kombinasjon av at motstandere gjør det vanskelig ved å ligge lavt med god balanse, og at de har manglet et par viktige ting offensivt for å bryte dem ned, sier ekspertkommentator Lars Tjærnås. – Litt forenklet handler det om tempo pluss presisjon pluss god og samtidig bevegelse. Begge lag har hatt noen nye spillere i offensive posisjoner, og har brukt tid på å få samspill og samhandling til å fungere, påpeker Tjærnås. Manchester United har vunnet fem av syv siste innbyrdes møter - blant annet begge i fjor. Men bare tre innbyrdes slike prestisjedueller har endt uavgjort etter årtusenskiftet. Liverpools mest kreative spiller, Philippe Coutinho (mb), er utestengt. Kampen kommer litt for tidlig for Daniel Sturridge (a), og Jordan Henderson (mb) og Adam Lallana (mb) er tvilsomme. Hjemmelagets David De Gea (k) nærmer seg spill etter å ha signert en ny United-kontrakt før helgen. Ellers er Michael Carrick (mb) og Wayne Rooney usikker og nyervervelsen Anthony Martial (a) er debutaktuell. Vi tror dette blir en jevn kamp, og foreslår et uavgjort-spill. Oddsen er 3,30, spillestopp er kl. 18.25 og TV2 Sport Premium sender matchen.
Manchester United og Liverpool har ikke spilt én målløs duell sammen på ti år. Men i høst har lagene slitt med å score.